CELEX: 32021R2046
Language: sl
Date: 2021-11-23 00:00:00
Title: Izvedbena uredba Komisije (EU) 2021/2046 z dne 23. novembra 2021 o odobritvi zaščite za geografsko označbo („ម្រេចកំពត“/„Kampot Pepper), registrirano v mednarodnem registru označb porekla in geografskih označb Ženevskega akta, v Uniji

24.11.2021   
               
               
                  SL
               
               
                  Uradni list Evropske unije
               
               
                  L 418/11
               
            
         IZVEDBENA UREDBA KOMISIJE (EU) 2021/2046
         z dne 23. novembra 2021
         o odobritvi zaščite za geografsko označbo („ម្រេចកំពត“/„Kampot Pepper), registrirano v mednarodnem registru označb porekla in geografskih označb Ženevskega akta, v Uniji
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/1753 Evropskega parlamenta in Sveta z dne 23. oktobra 2019 o ukrepih Unije po njenem pristopu k Ženevskemu aktu Lizbonskega sporazuma o označbah porekla in geografskih označbah (1) ter zlasti člena 7(1) Uredbe,
         ob upoštevanju naslednjega:
         
                     (1)
                  
                  
                     V skladu s členom 5(1) in (2) Ženevskega akta lahko pristojni organi vsake pogodbenice Ženevskega akta vložijo zahtevke za mednarodno registracijo označbe porekla ali geografske označbe pri Mednarodnem uradu Svetovne organizacije za intelektualno lastnino, ki jo vpiše v mednarodni register v skladu s členom 6 Ženevskega akta. V skladu s členom 9 Ženevskega akta druge pogodbenice zaščitijo registrirane označbe porekla in geografske označbe v okviru svojega pravnega sistema ob upoštevanju vseh zavrnitev, odpovedi, razveljavitev ali izbrisov.
                  
               
                     (2)
                  
                  
                     V skladu s členom 6(4) Ženevskega akta je Mednarodni urad Svetovne organizacije za intelektualno lastnino 14. decembra 2020 obvestil Komisijo, da je bilo ime „ម្រេចកំពត“/„Kampot Pepper“ na podlagi zahtevka Kambodže, registrirano kot geografska označba v mednarodnem registru označb porekla in geografskih označb v skladu z Ženevskim aktom.
                  
               
                     (3)
                  
                  
                     V skladu s členom 4(1) Uredbe (EU) 2019/1753 je bila mednarodna registracija geografske označbe „ម្រេចកំពត“/„Kampot Pepper“ objavljena v Uradnem listu Evropske unije (2), da se omogoči vložitev ugovora.
                  
               
                     (4)
                  
                  
                     Komisija je v skladu s členom 5 Uredbe (EU) 2019/1753 ocenila mednarodno registracijo geografske označbe „ម្រេចកំពត“/„Kampot Pepper“ glede na pogoje iz navedenega člena in sklenila, da so izpolnjeni.
                  
               
                     (5)
                  
                  
                     Ker v skladu s členom 6 Uredbe (EU) 2019/1753 Komisija ni prejela nobenega ugovora, bi bilo treba v Uniji ime „ម្រេចកំពត“/„Kampot Pepper“ zaščititi v skladu z Ženevskim aktom.
                  
               
                     (6)
                  
                  
                     Ukrepi iz te uredbe so v skladu z mnenjem Odbora za politiko kakovosti kmetijskih proizvodov –
                  
               SPREJELA NASLEDNJO UREDBO:
         
            Člen 1
            Ime „ម្រេចកំពត“/„Kampot Pepper“, registrirano kot geografska označba v mednarodnem registru, se zaščiti v Uniji.
            Ime iz prvega odstavka opredeljuje proizvod vrste ‚poper‘.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 23. novembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 271, 24.10.2019, str. 1.
         
            (2)  UL C 30, 27.1.2021, str. 9.